*Pjesme su nastale na satu. Zadatak je bio od zadanih riječi napisati pjesmu i nasloviti ju.*

(semantičko-poetski pokus, Vesna Parun: *Ushit*)

OČI PUNE BOLI

Mlade oči pune boli. Tebi glas odavno nije zvonak. Ti ne težiš kao ptica visinama.

Srce ti u grlu zapelo. Nećeš kad je kiša pod strehu se skriti. Osmijeh na licu više ne nosiš. Što tražiš nećeš naći. Dragi kamen sja na nečijoj ruci, a ti ga nisi dao. Na večernjicu nisi išao. Nije ti tamo bilo mjesto, znao si da ćeš je tamo naći. Bistrinu u tvojim očima. U zrnce prašine se pretvaraš. Toplinu u srcu gubiš. Dođeš kući i baciš staru školjku u koš za smeće. Ta priča je gotova. Ja tvoje priče znam samo dio, tužni čovječe, a ne žudim da saznam ostatak.

Aleksandra Đukarić, 1.g

SREĆA

Tvoje oči isijavaju toplinu.

Osmijeh ti iz srca kroz grlo dolazi na lice.

Ptica sjedi pod strehom na dragom kamenu.

Sjedi i nalazi zrnca žita.

A ja osluškujem bistri zvonki zvuk

s tornja što najavljuje večernjicu.

Josip Tačković, 1.g

ONA

Ti, i tvoje oči plave,

bistre što pticama

osmijeh mame.

Tvoje srce pod strehom

ne grije,zrnce dragog kamena u meni ćeš naći.

Zvonki glas kroz grlo

teče, do moje sreće.

Andrej Rebselj, 1.g

ZVONKA VEČER

Kao školjka u mraku i ptica u tmini

tvoj osmijeh iz grla dopire do naših srca.

Iznad tople strehe zasja mjesec.

Tvoja bistrina iz očiju daje

nam zrnce sreće, a večernjica

se zasvijetli kao dragi kamen.

Danijel Petričević, 1.g